hu hu fr es gl en en en en en hu hu hu hu hu hu hu hu hu hu hu hu hu en hu hu hu hu hu hu hu hu hu fr es en es it es hu hu hu hu hu hu hu en en fr fr ca ca en ca en ca en en fr es gl en en en en en hu hu fr hu hu de it hu es es es en hu hu hu hu hu hu hu hu hu hu hu hu hu hu hu hu hu hu hu hu hu en az cs de en hu hu hu en fr es gl en en en en en
Rinst és Mirt sokként érte a Suzuki döntése - P1race.hu
Üdvözöljük! Jelentkezzen be a fiókjába
Forgot your password? Get help
A jelszót email-ben küldjük el.
MotoGP - 🇬🇧 Brit Nagydíj
MotoGP - 🇦🇹 Osztrák Nagydíj
MotoGP - 🇸🇲 San Marinói Nagydíj
MotoGP - 🇪🇸 Aragón Nagydíj
MotoGP - 🇯🇵 Japán Nagydíj
MotoGP - 🇹🇭 Thai Nagydíj
MotoGP - 🇦🇺 Ausztrál Nagydíj
Superbike - 🇨🇿 Most 1.verseny
Superbike - 🇨🇿 Most 2.verseny
Superbike - 🇫🇷 Magny-Cours 1.verseny
Superbike - 🇫🇷 Magny-Cours 2.verseny
Superbike - 🇪🇸 Catalunya 1.verseny
Superbike - 🇪🇸 Catalunya 2.verseny
Superbike - 🇵🇹 Portimao 1.verseny
SuperSport - 🇪🇸 Catalunya 1.verseny
🇬🇧 Brit Superbike - Oulton Park sprint
SuperSport - 🇪🇸 Catalunya 2.verseny
🇬🇧 Brit Superbike - Oulton Park 2.verseny
🇬🇧 Brit Superbike - Oulton Park 3.verseny
KezdőlapMotoGPRinst és Mirt sokként érte a Suzuki döntése
Rinst és Mirt sokként érte a Suzuki döntése
A Suzuki két versenyzője, Mir és Rins, érthető módon sokkot kapott, amikor értesültek arról, hogy a japán márka elhagyja a királykategóriát 2023-ban. Hogy fogadták a híreket? Mutatjuk.
Ahogy arról korábban beszámoltunk, a Suzuki másfél hét hallgatás után megerősítette a híreket, miszerint tárgyalnak a Dornával a MotoGP-ből való kilépésről. Egyik pilóta sem viselte jól a bejelentés utáni pillanatokat, de lévén ők igazi sportemberek, az idei évre koncentrálnak, a többit pedig a mögöttük dolgozó menedzsereikre bízzák. Egy ilyen helyzet a legjobbat és a legrosszabbat is ki tudja váltani az emberekből, de úgy tűnik a két versenyző optimistán tekint a jövőjükre nézve, miután kikerültek a pilótapiacra.
Álex Rins azt nyilatkozta, hogy szabályosan elsírta magát, amikor a Suzuki vezetése tájékoztatta őt a japán gyártó döntéséről.
“A hétfői jerezi teszt után Livio [Suppo] és [Shinichi] Sahara-san fogadott és az irodában közölték velem a hírt” – mondta Rins arról, amikor először értesült a Suzuki kilépéséről.
“Nagyon nehéz volt. Elsírtam magam. 2017 óta mindent beleadtam ezért a csapatért, rengeteg infót próbáltam adni, hogy versenyképes és győztes motorom legyen. Ugyanígy a csapattagok is. Ők mindent megtettek 2015 óta, amikor a Suzuki újra a MotoGP-ben került. Az biztos, hogy ez nagy sokk volt számomra, nagy sokk a csapat számára. Nem könnyű. Végül is, azt hiszem, találok valamit a következő évre. De nekik sokkal nehezebb. Nagyon sajnálom, olyanok számomra, mintha a családom lennének.
“Megpróbáljuk minél erősebben befejezni a szezont. Ez a hétvége lesz az utolsó számomra a Suzukival Le Mans-ban, ki kell élveznünk az időt a Suzukival ezen a pályán. Jövőre már egy másik motorral fogunk versenyezni.”
A japán márka jól teljesít az idei bajnokságban, Rins a negyedik pozíciót foglalja el pontazonossággal Bastianini mögött, míg Mir a hatodik helyen áll Bagnaiával azonos pontszámmal. A Suzuki döntésének furcsa időzítése ellenére – amelyet elmondása szerint a jelenlegi világgazdasági helyzet és az autóiparban bekövetkezett változások kényszerítettek ki – Rins azt mondja, hogy ez “extra motivációt” adott neki az év hátralévő részére, miközben megjegyezte, hogy a gyár frissítései nem fognak leállni.
“Nehéz, de egyben extra lökést is ad nekünk” – tette hozzá Rins.
“A jerezi teszt utáni első verseny nehéz, de két út van, amit választhatsz: a lefelé vagy a felfelé vezető út. Mi a pozitívat választjuk.
„Azt mondják, hogy az idei évre lezárták a költségvetést, szóval mindent hozni fognak. Minden erőfeszítést bele fognak tenni. És higgyék el nekem, a japán emberek, a szerelők összetörtek [a hírektől].
“Úton van egy új aerodinamikai csomag – megvárjuk ezt, és megpróbálunk jó eredményekért menni. Már van két dobogónk, és szeretnénk még többet hozni.”
Rins elmondása szerint a Suzukival a MotoGP-ből való kilépéséről szóló döntése előtt tárgyalt a szerződése megújításáról, és úgy véli, hogy 2023-ra még találhat magának helyet, bár jelenleg még nem tudja, hogy hol.
“A terv az volt, hogy a Suzukival folytatom” – mondta. “Tárgyaltunk is velük, de ez a dolog nagyon hirtelen jött. Ha Livio vagy Sahara-san ezt már az első futam alatt tudta volna, nem kezdtünk volna tárgyalásokat.”
A 2020-as világbajnokot, Joan Mirt is nagyon meglepte a Suzuki döntése, de úgy tűnik nem aggódik a jövője miatt, viszont a csapatot nagyon sajnálja.
“Ez egy olyan helyzet, amit senki nem akart hallani. Keményen dolgoztunk évekig ezen a projekten, sokan nálam jóval többet. Mindent beleadtunk ezért a márkáért, és végül szezon végén szétválunk. Ez nagyon nehéz. Nem csak nekem, a csapatnak is. Nehéz ennyi embert elhelyezni különböző csapatokban. Nem tudom mi lesz a megoldás, ez nem könnyű. Versenyzőként amit tehetek, hogy a lehető legjobban fejezem be a szezont a csapatért, mert nem érdemeljük ezt a helyzetet. Így a legjobb eredményeket kell elérnünk, hogy szépen búcsúzhassunk.”
Arra a kérdésre, hogy mit gondol a következő évével kapcsolatban, optimistán nyilatkozott, nem aggódik, hogy ülés nélkül marad.
“Nyugodt vagyok, a menedzserem jó munkát fog végezni. Rövidesen lesznek hírek ezzel kapcsolatban. Nem tudom mikor, de az biztos, hogy mostantól, vagyis Jereztől hivatalosan is a piacra kerültem. Ez nem az a szituáció, amire számítottunk, de ez van. Meglátjuk mit tudunk tenni.” – mondta Mir.
Megkérdezték a spanyol versenyzőt arról is, hogy milyen tervei voltak: a Suzukival szeretett volna maradni, vagy bármi is igaz abból, amikor összeboronálták őt a Hondával.
“Amikor ez megtörtént, tárgyalásban voltunk a Suzukival. A Hondát illetően, semmi nincs aláírva, ahogy mondtam hivatalosan is a pilótapiacon vagyok. Természetesen a menedzserem beszélni fog mindenkivel és a lehető legjobb döntést fogjuk meghozni a jövőmet illetően. “
Előző cikkJól kezdett, kevésbé jól folytatta Dunlop a North West 200-on
Következő cikkAragon 2026-ig hosszabbított
Copyright © 2022 Racingline.hu Kft.